**ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ НА**

**НЧ „СЪЗНАНИЕ-1927г.” С.МАРИНКА, ОБЩ. БУРГАС ЗА 2021г.**

**ВЪВЕДЕНИЕ:**

Настоящата програма е разработена в изпълнение на чл.26а,от ЗНЧ, съгласно представените предложения на читалищното настоятелство и председателя на читалището, за дейността му през 2021г.

Съгласно чл.2 от ЗНЧ, читалището е юридическо лице с нестопанска цел. То е традиционно самоуправляващо се българско културно-просветно сдружение в населеното място, което изпълнява и държавни културно-просветни задачи.В дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Програмата има за цел утвърждаване на читалището като стабилен фактор за развитие на местната култура в село Маринка, общ. Бургас и България. Читалището е изконен носител на българския дух и култура през вековете и носи в себе си нематериалното културно наследство,традиции, образование, възпитание и благотворителност, които са в основата на дейността му в полза на обществото. Задачата му е да откликва на нуждите на местното население, да участва активно в обществения живот и да бъде притегателен културен-образователен и информационен център.

Дейността на читалището е обезпечена с държавна субсидия.Средствата на читалището се предоставят за самостоятелно управление съгласно чл.23, ал.1 от ЗНЧ.

**АНАЛИЗ НА СЪСТОЯНИЕТО НА ЧИТАЛИЩЕТО**

**Възможности:**

Културно разнообразие

Добро сътрудничество с общинска администрация и други

Участие в проекти пред Министерството на културата и други

Оказване на методическа и финансова помощ от Община Бургас

**Силни страни:**

Спазване механизма за разпределение на държавната субсидия

Съществуване на щатен персонал, обезпечаващ читалищната дейност

Повишаване квалификацията на секретаря на читалището

Наличие на компютри и офис техника

Наличие на библиотека

Обновяване на библиотечния фонд с лични средства,програми и проекти

Интерес към търсене на нови форми на читалищна дейност

**Слаби страни:**

Липса на сграда

Без финансов ресурс за развиване на нови форми на дейност

В читалището функционира библиотека с ………тома.Любителското творчество обхваща един постоянен фолклорен колектив с изяви на международно,национално, областно и регионално ниво и временни групи

В разнообразната дейност на читалището се вписват: концерти,конкурси, тематични срещи, творчески портрети, литературни четения, празници, обичаи и други.

Читалището в село Маринка има своите конкретни постижения в:

Съхраняването на националните традиции и идентичност

Превръщане на библиотеката в център на духовно и информационно средище

Привличане на самодейци на различна възраст

Привличане на допълнителни източници на финансиране

Постигнатото в читалищната дейност е базата за решаването на проблеми свързани с:

Обогатяване на дейността чрез предлагането на различни услуги

Привличане на млади читалищни членове

Обогатяване на библиотечния фонд

Новите предизвикателства са друг фактор,който стои пред читалището. Те ще спомогнат читалището да стане по добро място за неформално образование, традиционна култура, достъп до информация, разпространение на книги и др. за всички възрасти от населението.

Сериозно внимание ще бъде отделено и на подрастващото поколение с реализирането на образователни програми- срещи с книгата,здравни беседи,интерактивни игри, образователни и развлекателни инициативи.

Ще продължат и бъдещите партньорства между читалището, културните и образователни институции,местните власти,неправителствени организации, като се реализират добри практики и инициативи за разширяване обхвата на дейност в обществено значими сфери-стимулиране на читалищни дейности, формиране на читалището като място за общуване и контакти, участие в програми и проекти.

**СТРАТЕГИЧЕСКИ ЦЕЛИ И ПРИОРИТЕТИ**

**Цел:**

Утвърждаване на читалището като културно-просветно средище с активни културни, информационни социални и граждански функции

Приоритети:

Насърчаване и подкрепа на читалището в село Маринка за осъществяване на основната му дейност и приложението на съвременна форма на работа придаваща съвременна визия на читалищната дейност.

Запазване и разпространение на българските традиции и обичаи,песни и танци

Съхраняване и развитие на любителското художествено творчество и завоюваните позиции за работа с различни възрастови групи и привличане на млади хора, като важен фактор за насърчаване на социалната промяна

Представяне на привлекателни форми за опознаване на миналото,традициите и културните постижения

Разширяване обхвата на дейността на читалището в обществено значими сфери:

Превръщането на читалището в общодостъпен център за библиотечно и информационно осигуряване чрез ускорено навлизане на информационните технологии

Формиране на читалището като място за общуване и контакти, дарителски акции, културна и социална интеграция

Укрепване на читалищната дейност в сътрудничество и партньорство с общината, с културните и образователни институции, с представители на бизнеса за реализиране на съвместни програми и проекти

**ОСНОВНИ ДЕЙНОСТИ**

**Библиотечна дейност**

Библиотечната дейност е една от основните функции на читалището. В библиотеката се събират, обработват, организират, съхраняват и предоставят за обществено ползване библиотечни и информационни услуги за населението.Тя осигурява свободен достъп за своите читатели, като библиотекарят обръща внимание за привличането на нови читатели сред младите хора,за създаване на трайни навици за четене и получаване на знания и умения. В рамките на тази дейност с помощта на различни методи и форми на работа-уреждане на кътове с литература, срещи с ученици,литературни четения и др. се създават условия за пълноценно използване на библиотечния фонд.С навлизането на информационните технологии компютрите са все по необходими в ежедневната работа.Достъпът до информация, знания, комуникация и учене през целия живот се налага в последно време с предоставянето на компютри и интернет услуги.

Основните задачи и усилия са насочени към:

Превръщане на библиотеката в информационно образователен център за хора от различни възрасти

Попълване и обогатяване на библиотечните фондове с нови и интересни заглавия от различни области на знанието

Утвърждаването на библиотеката като обществено информационен и културен център осигуряващ равен достъп за всички до многообразието на знания, идеи и мнения

**Развитие на любителското художествено творчество**

В изграждането на художествената продукция и нейното осъществяване участват любители на различни видове изкуства- деца ,младежи и възрастни, които според своите предпочитания осмислят свободното си време същевременно създават културен продукт, който се представя в общински, регионални и национални събития.Художествените изяви на сцената са важна част при формирането на културното пространство в обществото.Важно място в културния живот заемат утвърдените културни традиции и обменът на културни продукти и идеи.Ежегодните културни прояви и традиционни празници спомагат за изява на постоянно действащата фолклорна група и за приемствеността между поколенията.

**Културно-просветна дейност**

Читалището ежегодно организира прояви по различни поводи,чествания и др.За реализирането на инициативите се търси подкрепа на училищното ръководство, местните организации,общината, с които се работи на добро ниво.Читалището има традиции в работата си с децата с младите и възрастни хора и ще продължи с цел това да разнообрази техния живот.

Създаване на културен календар с разнообразни мероприятия спомага за привличане на малки и големи хора от селото.Затова в културния календар на читалището за 2021г. са включени инициативи и прояви които ще разнообразят живота на населението.

**Работа по проекти**

За да продължи да се развива културния живот в селото е необходимо координирано сътрудничество между читалището и използване възможността за кандидатстване по различни програми с финансиране на дейността му.Общината е партньор и винаги ще подпомогне усилието в тази посока.

**ДЕЙНОСТИ ПО ПРОГРАМАТА ЗА 2021г.**

**Библиотечна дейност**

Уреждане и поддържане на обществената библиотека

Обогатяване на библиотечния фонд

Мероприятия за повишаване на читателския интерес-представяне на нови книги, литературни четения, изложбени кътове с книги и др.

Предоставяне на компютърни и интернет услуги на населението

**Художествена самодейност**

Развитие и подпомагане на дейността на съществуващата фолклорна група

Участия във фестивали събори и конкурси на общинско регионално и национално ниво

Съхраняване и популяризиране на местните обичаи и традиции от българския фолклор

Запознаване на подрастващото поколение с местните традиции и празнично- обредния календар

**Културни и образователни мероприятия**

Организиране и провеждане на мероприятия, свързани с общински, регионални и национални празници

Включване в инициативи организирани от община Бургас

Чествания на бележити дати и годишнини

**Повишаване на квалификацията и надграждане на знания**

Проучване на добри практики от водещи културни организации и възможности за тяхното прилагане

**Разработване и реализиране на проекти**

Участие в проекти на МК и др.

**Партньорство и популяризиране на дейността**

Създаване на партньорства с други културни организации, клубове, училища детски градини и др.

**Материално- техническа база**

Материално-техническата база на читалището включва помещения които са общинска собственост

**Финансиране**

Обезпечаването на дейностите през 2021г. ще се осъществяват чрез финансиране от

Държавна субсидия, разпределена съгласно изискванията на ЗНЧ

Общинска субсидия

Кандидатстване по проекти към МК и др.

Други източници

**ЗАКЛЮЧИТЕЛНА ЧАСТ**

Изпълнението на Програмата ще даде възможност за реализация на набелязаните цели, задачите и основните дейности.Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край,подпомагането и развитието на любителското художествено творчество ще стимулира младите хора и талантливите дарования, уреждането и поддържането на библиотечните колекции ще подпомогне образователния процес в получаване на нови знания, реализирането на инициативи ще допринесе за обогатяване на културния живот, усвояването на знания за новите информационни технологии ще отвори вратата към необятното глобално пространство.Изпълнението на тази програма ще има съществен принос за постигане на интегриран подход за развитие на образованието и културата и превръщането на народното читалище не само в духовно но и като съвременен информационен център с привлекателно място за хората. Така програмата ще разкрие традициите на миналото, предизвикателствата на настоящето и надеждата за по добро бъдеще.

**НАРОДНО ЧИТАЛИЩЕ „СЪЗНАНИЕ-1927г.” с. МАРИНКА, ОБЩИНА БУРГАС**

**с. МАРИНКА, ОБЛ. БУРГАС УЛ. „М. ГЕРДЖИКОВ” №35, ТЕЛ. 0895506235**

**e-mail: kaloiana\_ivanova@abv.bg**

изх.№…../…………………

ДО

ГОСПОДИН ДИМИТЪР НИКОЛОВ

КМЕТ НА ОБЩИНА БУРГАС

ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ НА

НЧ „СЪЗНАНИЕ – 1927г.” С.МАРИНКА ОБЩ. БУРГАС 2021г.

/разработена, съгласно ЗНЧ,обн.ДВ.бр.89/22.10.1996г.,последно изм. 15.09.2009г.ДВ.бр.74/

С уважение,

Калояна Иванова

Секретар „НЧ „Съзнание-1927г.”

Общ. Бургас, с.Маринка